Ugonjwa unaoshambulia kingamwili

Ugonjwa unaoshambulia kingamwili (kwa Kiingereza: autoimmune disease) ni hali inayotokana na mwitikio usio wa kawaida wa kinga kwa sehemu ya mwili inayofanya kazi. Kuna angalau aina 80 za magonjwa yanayoshambulia kingamwili. Karibia sehemu yoyote ya mwili inaweza kuhusika. Dalili za kawaida ni pamoja na homa ya kiwango cha chini na kuhisi uchovu. Mara nyingi dalili hutokea na utoweka.

Kisababishi kwa ujumla hakijulikani. Baadhi ya magonjwa yanayoshambulia kingamwili kama vile lupasi hutokea katika familia na visa vingine vinaweza kuchochewa na maambukizo au sababu nyingine za kimazingira. Baadhi ya magonjwa ya kawaida ambayo kwa ujumla huzingatiwa kama magonjwa yanayoshambulia kingamwili ni pamoja na ugonjwa wa siliaki (celiac), kisukari aina ya 1, ugonjwa wa Graves, ugonjwa wa kuvimba kwa mfumo wa chakula, ugonjwa wa kushambulia neva za mwili (multiple sclerosis), ugonjwa ya ngozi (psoriasis), ugonjwa wa baridi yabisi (rheumatoid arthritis), na ugonjwa wa mfumo wa kinga ya mwili (systemic lupus erythematosus). Utambuzi wake unaweza kuwa mgumu kubaini.

Matibabu yanategemea aina na ukali wa hali hiyo. Dawa za kupunguza uvimbe zisizo za steroidi (NSAIDs) na dawa za kukandamiza kingamwili hutumiwa mara nyingi. Immunoglobulini inayowekwa mishipani inaweza pia kutumika mara kwa mara. Ingawa matibabu kwa kawaida huboresha dalili, hazitibu ugonjwa huo kwa kawaida.

Takriban watu milioni 24 (asilimia 7) nchini Marekani wanaathiriwa na ugonjwa unaoshambulia kingamwili. Wanawake huathiriwa zaidi kuliko wanaume. Mara nyingi huanza katika utu uzima. Magonjwa ya kwanza yanayoshambulia kingamwili yalielezewa mapema miaka ya 1900.

 Marejeo 

Category:Magonjwa
Category:Translated from MDWiki